# เจ้าหญิงคาโกะแห่งอากิชิโนะ
เจ้าหญิงคาโกะ (ญี่ปุ่น: 佳子内親王殿下; โรมาจิ: Kako Naishinnō Denka; อังกฤษ; Her Imperial Highness Princess Kako) ทรงดำรงพระฐานันดรศักดิ์เป็น 内親王 (Naishinnō) หรือ เจ้าหญิงชั้นเอกแห่งราชวงศ์ญี่ปุ่น 

ทรงเป็นพระธิดาในเจ้าชายอากิชิโนะ มกุฎราชกุมารกับเจ้าหญิงอากิชิโนะ มกุฎราชกุมารี 

ทรงเป็นพระราชภาติยะภาติยะ คือ หลาน (ลูกของน้องชาย)ในสมเด็จพระจักรพรรดิพระองค์ปัจจุบัน (สมเด็จพระจักรพรรดินารุฮิโตะ) และเป็นพระราชนัดดาในสมเด็จพระจักรพรรดิอากิฮิโตะ  

สัญลักษณ์ประจำพระองค์ (お印) ดอกปอทะเล

ที่ประทับหลัก พระตำหนักชั่วคราว (御仮寓所) เขตพระราชฐานอากาซากะ (赤坂御用地) เขตโมโตะ-อากาซากะ กรุงโตเกียว

 พระประวัติ 

 การประสูติ 
เจ้าหญิงคาโกะ ประสูติเมื่อวันที่ 29 ธันวาคม พ.ศ. 2537 (ปีเฮเซที่ 6) ณ โรงพยาบาลสำนักพระราชวัง (宮内庁病院) กรุงโตเกียว น้ำหนัก 2,766 กรัม ทรงเป็นพระธิดาพระองค์ที่สองในเจ้าชายอากิชิโนะ กับเจ้าหญิงอากิชิโนะ

ทรงมีพระเชษฐภคินี 1 พระองค์ คือ เจ้าหญิงมาโกะ และพระอนุชา 1 พระองค์คือ เจ้าชายฮิซาฮิโตะ ตามลำดับ

วันที่ 4 มกราคม พ.ศ. 2538 มีการจัดพิธีเฉลิมพระนาม (命名の儀) ซึ่งเป็นธรรมเนียมราชสำนักที่จัดหลังจากการประสูติประมาณ 7 วัน ในพิธีนี้จะมีการตั้งพระนามและกำหนดสัญลักษณ์ประจำพระองค์ แต่เนื่องด้วยพระองค์ไม่ใช่พระราชธิดาของสมเด็จพระจักรพรรดิหรือมกุฎราชกุมาร แต่เป็นพระธิดาของเจ้าชายในราชวงศ์ (ณ ขณะนั้น) จึงทำให้พระนามถูกตั้งโดยพระชนกแทนที่จะเป็นสมเด็จพระจักรพรรดิ และไม่ได้รับพระราชทานพระนามขาน (御称号)

เจ้าชายอากิชิโนะ พระชนก ทรงตั้งพระนามพระธิดาว่า "คาโกะ" (佳子) ด้วยความปรารถนาให้มีสุขภาพแข็งแรง มีความซื่อตรง มีน้ำใจ และเจริญเติบโตอย่างงดงามทั้งร่างกายและจิตใจ

ณ วันประสูติ พระองค์ทรงเป็นพระราชนัดดาในสมเด็จพระจักรพรรดิอากิฮิโตะ จึงทำให้พระองค์ทรงดำรงพระฐานันดรศักดิ์เป็น 内親王 (Naishinnō) หรือ เจ้าหญิงชั้นเอกแห่งราชวงศ์ญี่ปุ่น ตามกฎหมายราชวงศ์ญี่ปุ่น มาตราที่ 6 

มีการกำหนดสัญลักษณ์ประจำพระองค์ (お印) เป็นดอกปอทะเล

 การศึกษา 

 วันที่ 11 เมษายน พ.ศ. 2543 ทรงเข้าพิธีเข้ารับการศึกษาระดับชั้นอนุบาลที่โรงเรียนอนุบาลกาคุชูอิน (学習院幼稚園) 
 วันที่ 15 มีนาคม พ.ศ. 2544 ทรงเข้าพิธีสำเร็จการศึกษาระดับชั้นอนุบาล

 วันที่ 10 เมษายน พ.ศ. 2544 ทรงเข้าพิธีเข้ารับการศึกษาระดับชั้นประถมศึกษาที่โรงเรียนประถมศึกษากาคุชูอิน (学習院初等科) 
 วันที่ 18 มีนาคม พ.ศ. 2550 ทรงเข้าพิธีสำเร็จการศึกษาระดับชั้นประถมศึกษา

 thumb|สัญลักษณ์ประจำพระองค์ ดอกปอทะเลเดือนเมษายน พ.ศ. 2550 ทรงเข้าศึกษาต่อระดับมัธยมศึกษาตอนต้นและตอนปลายที่โรงเรียนมัธยมหญิงกาคุชูอิน (学習院女子中・高等科)

 thumb|250x250px|ราชวงศ์สาขาอากิชิโนะ เมื่อ พ.ศ. 2545วันที่ 22 มีนาคม พ.ศ. 2556 ทรงเข้าพิธีสำเร็จการศึกษาระดับชั้นมัธยมศึกษาตอนปลาย

 วันที่ 8 เมษายน พ.ศ. 2556 ทรงเข้าพิธีเข้ารับการศึกษาระดับมหาวิทยาลัย โดยทรงเข้าศึกษาต่อคณะอักษรศาสตร์ สาขาศึกษาศาสตร์ มหาวิทยาลัยกาคุชูอิน (学習院大学)

 เดือนสิงหาคม - กันยายน พ.ศ. 2556 ทรงเข้าร่วมโปรแกรมการศึกษาต่างประเทศระยะสั้น ที่บอสตัน รัฐแมสซาชูเซตส์ สหรัฐอเมริกา

เดือนสิงหาคม พ.ศ. 2557 ทรงลาออกจากมหาวิทยาลัยมหาวิทยาลัยกาคุชูอิน (学習院大学) แล้วทรงสอบเข้าศึกษาคณะวิทยาศาสตร์และศิลปศาสตร์ มหาวิทยาลัยนานาชาติคริสเตียน (ICU) กรุงโตเกียว ซึ่งเป็นมหาวิทยาลัยเดียวกับที่เจ้าหญิงมาโกะ (พระเชษฐภคินี) ทรงสำเร็จการศึกษา 

 วันที่ 2 เมษายน พ.ศ. 2558 ทรงเข้าพิธีเข้ารับการศึกษาของมหาวิทยาลัยนานาชาติคริสเตียน (ICU) 

 วันที่ 12 กันยายน พ.ศ. 2560 ทรงเข้าโครงการนักศึกษาแลกเปลี่ยน คณะศิลปศาสตร์ มนุษยศาสตร์และวัฒนธรรม มหาวิทยาลัยลีดส์ สหราชอาณาจักร

 วันที่ 15 มิถุนายน พ.ศ. 2561 ทรงสำเร็จโครงการนักศึกษาแลกเปลี่ยนจากสหราชอาณาจักรและเดินทางกลับประเทศญี่ปุ่น 

 วันที่ 22 มีนาคม พ.ศ. 2562 ทรงสำเร็จการศึกษาจากคณะวิทยาศาสตร์และศิลปศาสตร์ มหาวิทยาลัยนานาชาติคริสเตียน (ICU)

 บรรลุนิติภาวะ 
วันที่ 29 ธันวาคม พ.ศ. 2557 เจ้าหญิงคาโกะทรงมีพระชนมายุครบ 20 ชัณษา ซึ่งถือว่าทรงบรรลุนิติภาวะตามประมวลกฎหมายแพ่งและพาณิชย์ของญี่ปุ่น อีกทั้งทรงเข้าพิธีบรรลุนิติภาวะตามธรรมเนียมของราชวงศ์ ซึ่งพระองค์ได้รับพระราชทานเครื่องราชอิสริยาภรณ์รัตนมงกุฎ จากสมเด็จพระจักรพรรดิอากิฮิโตะในงานพิธี มีการจัดงานแถลงข่าวการบรรลุนิติภาวะของพระองค์ต่อสื่อมวลชนอย่างเป็นทางการครั้งแรก หลังจากผ่านพิธีบรรลุนิติภาวะแล้วจะทรงมีส่วนร่วมในกิจกรรมของราชวงศ์อย่างเต็มพระองค์

 การเติบโตในบทบาทของสมาชิกราชวงศ์ญี่ปุ่น 

 งานเทศกาลและพิธีการ 
thumb|250x250px|ราชวงศ์สาขาอากิชิโนะ เมื่อ พ.ศ. 2563
เจ้าหญิงคาโกะทรงตามเสด็จเจ้าชายอากิชิโนะ และเจ้าหญิงอากิชิโนะ เพื่อเข้าร่วมงานเทศกาลและพิธีการต่างๆ เช่น เข้าร่วมชมภาพยนตร์รอบปฐมทัศน์เรื่อง "ญี่ปุ่น: เรื่องราวของสิ่งมีชีวิต" ณ ยูระคุโจอาซาฮีฮอลล์ (2555), พิธียกย่องแม่ผู้เลี้ยงดูลูกที่มีความบกพร่องทางการได้ยิน (2557), พิธีมอบรางวัล Japan Quilt Award (2558)

 การเยือนต่างประเทศ 
วันที่ 21 กรกฎาคม - 4 สิงหาคม พ.ศ. 2546 เจ้าหญิงคาโกะ ทรงตามเสด็จเจ้าชายอากิชิโนะ, เจ้าหญิงอากิชิโนะ, และเจ้าหญิงมาโกะ เยือนประเทศไทยอย่างเป็นทางการ เพื่อร่วมถวายพระพรสมเด็จพระนางเจ้าสิริกิติ์ พระบรมราชินีนาถ เนื่องในพระราชพิธีเฉลิมพระชนมพรรษา 72 พรรษา ซึ่งถือเป็นการเสด็จเยือนต่างประเทศครั้งแรกของพระองค์List of Overseas Visits by the Emperor, Empress and Imperial Family (1999 – 2008)

 การสักการะศาลเจ้าอิเสะและสุสานพระจักรพรรดิ 
วันที่ 24 - 25 มีนาคม พ.ศ. 2556 ทรงตามเสด็จพระชนก พระชนนี ไปเคารพศาลเจ้าอิเซะ เพื่อรายงานการสำเร็จการศึกษาระดับชั้นมัธยมศึกษาตอนปลายต่อเทพเจ้าอามาเตราซุ โดยเจ้าชายฮิซาฮิโตะเสด็จด้วย

วันที่ 15 มกราคม พ.ศ. 2558 ทรงเสด็จไปเคารพสุสานจักรพรรดิโชวะ และจักรพรรดินีโคจุน ผู้ซึ่งเป็นพระปัยกา (ปู่ทวด) และพระปัยยิกา (ย่าทวด) เพื่อรายงานการบรรลุนิติภาวะของพระองค์

วันที่ 6 มีนาคม พ.ศ. 2558 ทรงไปเคารพศาลเจ้าอิเซะเพียงพระองค์เดียวเป็นครั้งแรก เพื่อรายงานการบรรลุนิติภาวะของพระองค์

 พระกรณียกิจ 

 งานราชสำนัก 

 ทรงตามเสด็จสมเด็จพระจักรพรรดิ และสมเด็จพระจักรพรรดินีออกมหาสมาคม เนื่องในวันขึ้นปีใหม่ และวันเฉลิมพระชนมพรรษาของสมเด็จพระจักรพรรดิ
 ทรงเข้าร่วมพิธี "อุตะไก ฮาจิเมะ" (歌会始) ซึ่งเป็นธรรมเนียมประจำปีในพระราชสำนัก โดยจะมีการร่วมกันขับร้องบทกวีในท่วงทำนองโบราณตามแบบแผนดั้งเดิมของญี่ปุ่น
 ทรงเข้าร่วมพิธี "โคโช ฮาจิเมะ" (講書始) เป็นพิธีที่จัดขึ้นทุกปีในเดือนมกราคม โดยสมเด็จพระจักรพรรดิและสมเด็จพระจักรพรรดินี พร้อมสมาชิกราชวงศ์ จะเสด็จออกรับฟังการบรรยายจากผู้ทรงคุณวุฒิในสาขาวิชามนุษยศาสตร์ สังคมศาสตร์ และวิทยาศาสตร์
 ทรงเข้าร่วมงานเลี้ยงพระกระยาอาหารค่ำ ณ พระราชวังอิมพีเรียล เพื่อเลี้ยงต้อนรับแขกระดับประเทศ
 ทรงปฏิบัติหน้าที่เป็นผู้ต้อนรับเอกอัครราชทูตประจำประเทศญี่ปุ่นจากประเทศต่าง ๆ ที่สนามล่านกเป็ดน้ำชินฮามะ สำนักพระราชวัง เมืองอิจิกาวะ จังหวัดชิบะ
 ทรงรับเสด็จและส่งเสด็จการเยือนต่างประเทศของสมเด็จพระจักรพรรดิ, สมเด็จพระจักรพรรดินี, เจ้าชายและเจ้าหญิงอากิชิโนะ

 ทรงเข้าร่วมงานเลี้ยงน้ำชาฤดูใบไม้ผลิและฤดูใบไม้ร่วง ซึ่งจัดโดยสมเด็จพระจักรพรรดิ เพื่อเลี้ยงต้อนรับแขกผู้มีเกียรติจากหลากหลายวงก ารในประเทศญี่ปุ่น ที่เขตพระราชฐานอากาซากะ (赤坂御用地) กรุงโตเกียว

 ทรงร่วมเสวยพระกระยาหารค่ำ ณ วังอากิชิโนะ เขตพระราชฐานอากาซากะ (赤坂御用地) ร่วมกับพระชนก พระชนนี พระอนุชา เมื่อมีสมาชิกราชวงศ์ต่างประเทศ หรือ ผู้นำจากต่างประเทศมาเยือนประเทศญี่ปุ่น

 กิจกรรมเพื่อผู้พิการ 

 ทรงเข้าร่วมพิธีเปิด การแข่งขันการแสดงภาษามือระดับมัธยมปลายแห่งประเทศญี่ปุ่น เป็นประจำ เช่น พ.ศ. 2558, พ.ศ. 2562, 2567 ซึ่งพระองค์ทรงกล่าวสุนทรพจน์ในพิธีเปิดโดยใช้ภาษามือ
 เสด็จทอดพระเนตร การแสดงและการแข่งขันของผู้พิการ เช่น พ.ศ. 2560, 2566, 2567
 ทรงเข้าร่วมพิธีเปิด พิธียกย่องแม่ผู้เลี้ยงดูลูกที่มีความบกพร่องทางการได้ยิน เป็นประจำ เช่น พ.ศ. 2563, 2566, 2567 ซึ่งพระองค์ทรงกล่าวสุนทรพจน์ในพิธีเปิดโดยใช้ภาษามือ
 ทรงงานเป็นพนักงานสัญญาจ้างนอกเวลาให้กับสหพันธ์คนหูหนวกญี่ปุ่น (全日本ろうあ連盟) (พ.ศ. 2564)
 ทรงร่วมชม การแข่งขันกีฬาของคนหูหนวก กรุงโตเกียว (2565) , การแข่งขันซอฟท์บอลของผู้พิการ จังหวัดคาโกชิมะ (2566), การแข่งขันวอลเลย์บอลของผู้พิการ จังหวัดซากะ (2567)

 กิจกรรมส่งเสริมเยาวชน 

 ทรงเข้าร่วม งานการประกวดสุนทรพจน์ระดับประเทศของเยาวชน เป็นประจำ เช่น ครั้งที่ 36 (2557), ครั้งที่ 41 (2562), ครั้งที่ 42 (2563), ครั้งที่ 45 (2566) 
 ทรงเข้าร่วม งาน Girls Messe เป็นประจำ เช่น พ.ศ. 2566, 2567 ซึ่งเป็นงานที่จัดขึ้นเพื่อส่งเสริมความรู้ ความเข้าใจ และการมีส่วนร่วมของเยาวชนหญิง

 กิจกรรมส่งเสริมการกีฬา 
 ทรงเข้าร่วมพิธีเปิด การแข่งขันศิลปะการขี่ม้าระดับมัธยมปลายแห่งประเทศญี่ปุ่น เป็นประจำ เช่น พ.ศ. 2560, 2562, 2567
 ทรงเข้าร่วมชม การแข่งขันเบสบอลระดับมัธยมศึกษาตอนปลายหญิงแห่งชาติ ครั้งที่ 25 (พ.ศ. 2567)

 กิจกรรมด้านการอนุรักษ์ธรรมชาติ 

 ทรงเข้าร่วมงาน พิธีเปิดงานเทศกาลป่าไม้และดอกไม้ “เทศกาลขอบคุณธรรมชาติสีเขียว” เป็นประจำ เช่น ครั้งที่ 32 (2566), ครั้งที่ 33 (2567), ครั้งที่ 34 (2568) 
 ทรงเข้าร่วม เทศกาลส่งเสริมพื้นที่สีเขียวในเขตเมืองระดับชาติ ประจำปีเรวะที่ 5 (พ.ศ. 2566)

 กิจกรรมส่งเสริมงานด้านหัตถการ 

 ทรงเข้าร่วม งานนิทรรศการ "งานศิลปหัตถกรรมดั้งเดิมญี่ปุ่น" เป็นประจำ เช่น ครั้งที่ 70 ที่กรุงโตเกียว (2566), ครั้งที่ 71 ที่จังหวัดอิชิกาวะ (2567)
 ทรงร่วมพิธีเปิด งานเทศกาลเครื่องปั้นดินเผานานาชาติมิโนะ 2024 ที่จังหวัดกิฟุ (พ.ศ. 2567)

 การเยือนต่างประเทศ 
alt=Flag of Austria|left|25x25px
thumb|250x250px|เจ้าหญิงคาโกะเสด็จเยือนเปรู เมื่อ พ.ศ. 2566

 ออสเตรีย 
alt=ธงชาติฮังการี (ธงไตรรงค์สีแดง, ขาว, เขียว)|left|25x25px

 ฮังการี 

 วันที่ 15 - 25 กันยายน พ.ศ. 2562 ทรงเสด็จเยือนประเทศออสเตรียและฮังการีอย่างเป็นทางการ เพื่อเข้าร่วมงานครบรอบ 150 ปีความสัมพันธ์ทางการทูต โดยเป็นการเสด็จต่างประเทศเพียงพระองค์เดียวเป็นครั้งแรก 

alt=Flag of Peru (state)|left|25x25px| 
thumb|เจ้าหญิงคาโกะ เสด็จเยือนบราซิล พ.ศ. 2568

 เปรู 

 วันที่ 1 - 10 พฤศจิกายน พ.ศ. 2566 ทรงเสด็จเยือนประเทศเปรูอย่างเป็นทางการ เพื่อเข้าร่วมงานครบรอบ 150 ปีความสัมพันธ์ทางการทูต

 25x25px|Flag of Greece กรีซ 
 วันที่ 25 พฤษภาคม - 1 มิถุนายน พ.ศ. 2567 ทรงสด็จเยือนประเทศกรีซอย่างเป็นทางการ เพื่อเข้าร่วมงานครบรอบ 125 ปีความสัมพันธ์ทางการทูต
alt=Flag of Brazil|left|25x25px

 บราซิล 

 วันที่ 4 - 17 มิถุนายน พ.ศ. 2568 ทรงเยือนประเทศบราซิลอย่างเป็นทางการ เพื่อส่งเสริมความสัมพันธ์ระหว่างประเทศ ในงานครอบ 130 ปีความสัมพันธ์ทางการทูต

 ดำรงตำแหน่งในองค์กร 

 ประธานกิตติมศักดิ์สมาคมเทนนิสแห่งประเทศญี่ปุ่น (日本テニス協会) (พ.ศ. 2564 - ปัจจุบัน)
 ประธานสมาคมงานหัตถกรรมแห่งประเทศญี่ปุ่น (日本工芸会) (พ.ศ. 2565 - ปัจจุบัน)
 ประธานกิตติมศักดิ์เทศกาลขอบคุณธรรมชาติสีเขียว (みどりの感謝祭) (พ.ศ. 2565 - ปัจจุบัน)
 ประธานกิตติมศักดิ์เทศกาลเซรามิคนานาชาติ (พ.ศ. 2567)

 พระเกียรติยศ 

 ลำดับพระอิสริยยศ 

 29 ธันวาคม พ.ศ. 2537 - ปัจจุบัน: เจ้าหญิงคาโกะ (ญี่ปุ่น: 佳子内親王殿下; โรมาจิ: Kako Naishinnō Denka; อังกฤษ; Her Imperial Highness Princess Kako)

 เครื่องราชอิสริยาภรณ์ 

 91x91px|JPN Hokan-sho 1Class BAR‎‎ เครื่องราชอิสริยาภรณ์รัตนมงกุฎ ชั้นประถมาภรณ์ (มงกุฎดอกพอโลเนีย) (2557)Celebration of Princess Kako

 เกร็ด 

 ทรงสนพระทัยสเกตลีลาตั้งแต่ทรงศึกษาในระดับประถมศึกษา โดยทรงเข้าร่วมการแข่งขันครั้งแรก ตอนพระชนมายุ 10 ชัณษา ที่ ลานไอซ์สเก็ตเมจิจิงกุ เขตชินจูกุ กรุงโตเกียว ในวันที่ 4 เมษายน พ.ศ. 2547

 พ.ศ. 2555 ทรงเป็นตัวแทนของสมาคมสเกตลีลาเมจิจิงกุไกเอ็น (Meijijingu Gaien Figure Skating Club) และทรงเข้าร่วมการแข่งขันสเกตลีลาฤดูใบไม้ผลิ (Spring Cup Figure Skating Competition) ที่จัดขึ้นโดยสหพันธ์สเกตญี่ปุ่น ซึ่งพระองค์ติดอันดับของเขตชินจุกุ (ทีมบีหญิง-ระดับชั้นประถมศึกษาปีที่ 6 หรือมากกว่า)
 สมัยพระเยาว์ พระเชษฐภคิณี (เจ้าหญิงมาโกะ) กับพระองค์ ทรงช่วยพระอัยกา (สมเด็จพระจักรพรรดิอากิฮิโตะ) ปลูกข้าวไร่และลูกเดือยในนาข้าวที่เขตพระราชฐาน
 สมเด็จพระจักรพรรดิอากิฮิโตะทรงกล่าวว่า เมื่อราชวงศ์มารวมพระองค์กันที่พระราชวังอิมพีเรียล เจ้าหญิงคาโกะก็มักจะช่วยดูแลและเล่นกับเจ้าหญิงไอโกะและเจ้าชายฮิซาฮิโตะ ซึ่งสมเด็จพระจักรพรรดิอากิฮิโตะทรงรู้สึกชื่นชมและปลาบปลื้มในความใส่ใจของพระองค์เป็นอย่างยิ่ง
 เนื่องจากราชวงศ์ญี่ปุ่นไม่มีนามสกุล พระองค์จะมีการใช้ชื่อราชวงศ์สาขาแทนนามสกุลเป็น "秋篠宮佳子" (Akishinonomiya Kago)การประกาศชื่อพระองค์ในการแข่งขัน https://www.youtube.com/watch?app=desktop&v=j8al7TbxYZo
 พระองค์ทรงเคยเต้นคัฟเวอร์วง Girl Generation และ AKB48 ในงานเทศกาลโรงเรียนมัธยมหญิงกาคุชูอิน (学習院女子中・高等科) 
 พระองค์ทรงชอบทำงานหัตถกรรมตั้งแต่ทรงพระเยาว์ และทรงเคยทำให้พระอนุชา (เจ้าชายฮิซาฮิโตะ) ตั้งแต่ยังประสูติแรกๆ
 พระองค์ทรงถนัดซ้าย

 พงศาวลี